OpenLLM-France/wikimedia huggingface dataset:
# Kollontai, apuntes de resistencia

Kollontai, apuntes de resistencia (traduïble com a "Kol·lontai, apunts de resistència") és una pel·lícula documental argentina de 2019, escrita i dirigida per Nicolás Méndez Casariego.

## Argument

Ambientat a Buenos Aires l'any 1975, el documental narra la formació del Partit per la Victòria del Poble (PVP) duta a terme per diversos exiliats uruguaians en un congrés clandestí a la capital argentina. Amb la creació del partit, es reorganitza la resistència contra la dictadura cívica-militar uruguaiana de Juan María Bordaberry i s'engega la Campanya Aleksandra (nom que pren de referència la bolxevic russa Aleksandra Kol·lontai) per tal d'enxarxar i establir contacte amb centenars d'opositors uruguaians d'arreu del continent.

## Crítiques

Gaspar Zimerman, del diari Clarín, opinà que «amb valuós material d'arxiu -que inclou noticiaris estrangers de l'època-, el lúcid testimoni de nombrosos militants supervivents a la dictadura, gravacions inèdites de dirigents desapareguts, com Gerardo Gatti, i algunes dramatitzacions, el documental resulta una classe d'història uruguaiana recent. Tot i la proliferació de sigles (FER, FAU, ROE, OPR-33) que poden marejar a qui no estigui familiaritzat amb el tema, la pel·lícula aconsegueix mantenir la claredat. Està muntada de tal manera de no perdre mai el dinamisme, i no només mostra la lluita de poble uruguaià contra la dictadura, sinó que estableix relacions amb el que succeïa en aquella... època en altres països... com l'Argentina i Xile. És així com avança cap a l'entramat polític-econòmic del Pla Còndor… D'aquesta forma, Kollontai, apuntes de resistencia (per la dirigent comunista russa Aleksandra Kol·lontai, que va donar nom a la Campanya Aleksandra) resulta didàctica sense ser simplista».
Laura Pacheco, del portal de cinema Escribiendo Cine, considerà que «la informació resultant és de gran rellevància, i tant la seva elecció i alternança, li atorguen dinamisme a aquest documental, al mateix temps que s'acompanya amb música d'acord i interessant de l'època i certes composicions fetes per al film».

## Referències

* 1 2 3 Zimerman, Gaspar. «Crítica de “Kollontai, apuntes de resistencia”: Uruguayos en pie de lucha» (en castellà). Clarín.com, 12-06-2019. [Consulta: 14 juny 2019].
* ↑ «Kollontai, apuntes de resistencia» (en castellà). FICIP.com.ar. [Consulta: 26 maig 2021].
* ↑ Pacheco, Laura. «Kollontai, apuntes de resistencia» (en castellà). EscribiendoCine.com, 12-06-2019. [Consulta: 26 maig 2021].

## Enllaços externs

* Youtube.com - Tràiler del documental (castellà)
* Youtube.com - Documental sencer (castellà)
# Mesembriomys gouldii

Mesembriomys gouldii és una espècie de mamífer rosegador de la família dels múrids. És endèmic del nord d'Austràlia, on viu a altituds de fins a 700 msnm. Es tracta d'un animal nocturn. El seu hàbitat natural són els boscos oberts de plana. Està amenaçat per la depredació per gats ferals, els incendis forestals i l'expansió dels camps de conreu. Aquest tàxon fou anomenat en honor de l'ornitòleg i artista anglès John Gould.

## Referències

* ↑ Woinarski, J.; Burbidge, A. A. Mesembriomys gouldii. UICN 2016. Llista Vermella d'espècies amenaçades de la UICN, edició 2016, consultada el 22 febrer 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 161. ISBN 978-0801893049.
# Colonial Beach

Colonial Beach és una població dels Estats Units a l'estat de Virgínia. Segons el cens del 2004 tenia 3.301 habitants.

## Demografia

Segons el cens del 2000, Colonial Beach tenia 3.228 habitants, 1.437 habitatges, i 863 famílies. La densitat de població era de 481,2 habitants per km².
Dels 1.437 habitatges en un 24,1% hi vivien nens de menys de 18 anys, en un 40,9% hi vivien parelles casades, en un 15,3% dones solteres, i en un 39,9% no eren unitats familiars. En el 34,9% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,77.
Per edats la població es repartia de la següent manera: un 22% tenia menys de 18 anys, un 6,3% entre 18 i 24, un 23,2% entre 25 i 44, un 26% de 45 a 60 i un 22,5% 65 anys o més.
L'edat mediana era de 44 anys. Per cada 100 dones de 18 o més anys hi havia 77,6 homes.
La renda mediana per habitatge era de 31.711$ i la renda mediana per família de 38.080$. Els homes tenien una renda mediana de 30.000$ mentre que les dones 19.535$. La renda per capita de la població era de 19.991$. Entorn del 23% de les famílies i el 25,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colonial Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Colonial Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Sin fin

Sin fin és una pel·lícula de drama romàntic espanyola escrita i dirigida pels germans César i José Esteban Alenda, la seva opera prima.

## Sinopsi

Javier viatja en el temps per a reescriure el seu últim dia al costat de María, l'amor de la seva vida. Recorda i reviu amb ella el moment en què es van conèixer anys enrere, per a aconseguir que María torni a ser la noia alegre i riallera de la qual una vegada es va enamorar… i de la que es tornarà a enamorar.

## Repartiment

* Javier Rey ... Javier
* María León ... María
* Juan Carlos Sánchez ... Javier (70)
* Mari Paz Sayago ... Mari Carmen
* Paco Ochoa ... Antonio
* Roberto Campillo ... Pedrito
* Asencio Salas ... Abuelo
* Paco Mora ... Charly
* Cristian Gamero ... Lucas

## Premis i nominacions
### Festival de Màlaga

| Categoria | Nominats | Resultat |
| Millor opera prima | César i José Esteban Alenda | Guanyadors |
| Premi blogos de Oro | César i José Esteban Alenda | Guanyadors |
| Premi Signis | César i José Esteban Alenda | Guanyadors |
| Bisnaga de plata al millor actor | Javier Rey | Guanyador |

### XXXIII Premis Goya

| Categoria | Nominats | Resultat |
| Millor director novell | César i José Esteban Alenda | Nominats |

### 74a edició de les Medalles del Cercle d'Escriptors Cinematogràfics

| Categoria | Nominats | Resultat |
| Millor direcció revelació | César i José Esteban Alenda | Nominats |

## Referències

* ↑ José Esteban Alenda: "En 'Sin fin' nos dejamos ver lo justo como directores", eldiario.es, 28 de setembre de 2018
* ↑ Sin fin a Fotogramas
* ↑ José Esteban Alenda define el rodaje de 'Sin fin' como una "aventura", eldiario.es, 2 de novembre de 2018
* ↑ «Sin Fin», toda historia de amor tiene un principio y.. ¿Un final?, cinemagavia.es
* ↑ Sin fin al web dels premis Goya
* ↑ «Nominados y algunos datos de las 74 Medallas del CEC». CEC. [Consulta: 11 febrer 2019].
# Mongeta del veremar

La mongeta o fesol del veremar és una varietat local de mongeta (Phaseolus vulgaris), típica de la zona de Gironella al Berguedà. És una varietat antiga amb risc d'extinció. La primera referència data del 1930. Altres noms són: mongeta avellaneta rossa, grogueta grossa, facciosa, fesol ros de tavella vermella. Com gairebé totes les varietats de mongeta, prové de l'Amèrica central i meridional.
El gra té un to canyella. Per al conreu es té en compte que té un cicle curt que permet plantar-la després de les patates. És del tipus de mongeta que cal enramar. Es pot menjar tan de forma seca com tendra.

## Referències

* ↑ Piñero i Viñas, Gerard. Memòria agrícola i prospecció de varietats locals del Vallès Occidental (pdf). Terrassa: Consell Comarcal del Vallè!s Occidental, març 2020, p. 40.
* ↑ Amela, Victor-M. «La extinción de semillas es vertiginosa». La Vanguardia, 03-07-2007.
* 1 2 3 «Mongeta avellaneta rossa, grogueta grossa, facciosa o del veremar, fesòl ros de tavella vermella». Banc de llavors del Vallès Oriental, 2022. [Consulta: 5 setembre 2022].
* ↑ «Varietats inscrites al Catàleg de varietats locals d'intersès agrari de Catalunya» (pdf). Departament d'Acció Climàtica, Alimentació i Agenda Rural, 09-07-2021.
* ↑ «Fesol Ros de tavella vermella o mongeta avellaneta rossa, grogueta grossa, facciosa o del veremar». Vall d'Arbúcies, varietats antigues, 14-01-2013. [Consulta: 5 setembre 2022].
* ↑ Cognom, Ester. «Document sobre la mongeta, i sobre varietats tradicionals». Les Refardes, 03-01-2012. [Consulta: 5 setembre 2022].
# Mikko Husu

Mikko Husu (Kuusankoski, 30 de setembre de 1905 - 13 de juny de 1977) va ser un esquiador de fons finlandès que va competir durant la dècada de 1930. En el seu palmarès destaca una medalla d'or al Campionat del Món d'esquí nòrdic de 1935.

## Referències

* ↑ Resultats al Campionat del món d'esquí nòrdic (alemany)
* ↑ Mikko Husu a Federació Internacional d'Esquí
# Sin Dios

Sin Dios va ser un grup de hardcore punk de Madrid, que va utilitzar la música com a forma de difusió ideològica anarcosindicalista, tocant en centres socials okupats i donant exemple d'autogestió anticapitalista en tots allò relacionat amb la banda: els discos es publicaven sempre a preus populars (la meitat o un terç dels comercials) amb un llibret amb les lletres, comentaris i dibuixos sobre les cançons, els concerts sempre eren a preus raonables, tant l'entrada com la beguda, no tocaven per a institucions o partits polítics, autoproducció del seu material i autogestió de les gires de concerts, sense mànagers ni buscar el lucre personal per mitjà del grup.
L'any 2000, el segell alemany Skuld Releases va editar en un doble LP els tres primers discos de Sin Dios en format de luxe, 1991 - 1997 - Años de autogestión - Parte I, fet que va suposar el reconeixement del grup a Europa i un augment de popularitat.

## Discografia

* ... Ni amo (1990)
* Ruido anticapitalista (1991)
* Alerta antifascista (1993)
* Guerra a la guerra (1997)
* Solidaridad (1999)
* Ingobernables (2000)
* Odio al imperio (2002)
* Recortes de libertad (2005)

## Referències

* ↑ «Alerta Antifascista: The Anarcho-Punk Sounds of Sin Dios» (en anglès), 01-06-2012. [Consulta: 25 setembre 2021].
* ↑ «La realidad supera nuestras letras» (en castellà). La Factoría del Ritmo, 01-07-1999. [Consulta: 25 setembre 2021].
* ↑ «SIN DIOS : "Ingobernables"». [Consulta: 25 setembre 2021].

## Enllaços externs

* Sin Dios en directo, mas de diez años de autogestión (1998)
# Equip continental

Un equip continental és un equip de ciclisme en ruta que participa en els circuits continentals i que està registrat dins de la Unió Ciclista Internacional.
Aquesta categoria d'equip de ciclisme existeix des de la reforma de l'UCI de 2005 quan es va crear l'UCI ProTour i els circuits continentals. Altres categories d'equips d'aquesta reforma són els equips ProTour i els equips continentals professionals.

## Reglament
### Estatus i registre

« Un equip continental [...] és un equip de ciclistes en ruta reconegut i certificat per la federació nacional de la nacionalitat de la majoria dels seus corredors per participar en esdeveniments internacionals dels calendaris de ruta ». Té el registre per un any, de l'1 de gener al 31 de desembre. Porta el nom de l'empresa o la marca del soci principal, o els dos socis principals, o un dels dos. La nacionalitat es determina per la nacionalitat de la majoria dels seus ciclistes.

### Composició d'un equip continental

Un equip continental està « constituït pel conjunt de ciclistes registrats a l'UCI que formen part de l'equip, del representant de l'equip, els patrocinadors i totes les altres persones contractades pel representant i / o patrocinadors per garantir el manteniment de l'equip ».
Un equip continental ha de tenir entre 8 i 16 corredors, professionals o no, de categoria elit i / o menors de 23 anys. Pot tenir un màxim de quatre ciclistes addicionals especialitzats en altres disciplines (Ciclocròs, Camp a través, Puntuació, Scratch, Persecució, Madison), sempre que aquests ciclistes hagin estat entre els 150 primers de la classificació final de l'UCI en seva disciplina durant la temporada anterior La majoria dels corredors ha de tenir menys de 28 anys.

## Competicions

Els equips continentals no poden participar en les curses del Calendari mundial UCI. Els ciclistes d'equips continentals, però, poden formar part d'un equip nacional que participi en una « prova considerada d'importància estratègica per al desenvolupament del ciclisme" al seu país.
Els equips continentals poden participar en esdeveniments dels circuits continentals de ciclisme. Dins de l'UCI Europa Tour, un equip continental pot tanmateix participar en una cursa de categoria 1.HC o 2.HC que es disputi al seu país. Finalment, els equips continentals poden participar en el calendari de curses nacionals, que no és el cas dels equips WorldTour i els equips continentals professionals.

## Vegeu també

* Equip ciclista
* Equip World Tour
* Equip continental professional

## Referències

* 1 2 Article 2.17.001 del Reglament UCI
* ↑ Article 2.17.003 del Reglament UCI
* ↑ Article 2.17.006 del Reglament UCI
* ↑ Article 2.17.004 del Reglament UCI
* ↑ Article 2.17.005 del Reglament UCI
* ↑ Aquest és el cas de la Volta a Polònia i del Tour Down Under, en els que participen els equips nacionals de Polònia i d'Austràlia compresos amb ciclistes d'equips continentals.
* ↑ Article 2.1.005 del Reglament UCI
* ↑ Article 2.1.008 del Reglament UCI

## Enllaços externs

* Reglament de l'UCI per les proves en ruta
# Jean Mersch-Wittenauer

Jean Mersch-Wittenauer (Ciutat de Luxemburg, 6 de febrer de 1819 - 25 de novembre de 1879) va ser un polític luxemburguès. Va ocupar el càrrec d'alcalde de la ciutat de Luxemburg del 1869 al 1873.

## Referències

* ↑ «Biographie nationale du pays de Luxembourg : Fascicule 19» (en francès) p. 305. Bibliothèque nationale de Luxembourg. Luxemburgensia online. [Consulta: 11 agost 2015].

## Vegeu també

* Llista d'alcaldes de la Ciutat de Luxemburg
# Laciris

Laciris és un gènere de peixos de la família dels pecílids i de l'ordre dels ciprinodontiformes.

## Taxonomia

* Laciris pelagicus (Worthington, 1932)

## Referències

* ↑ ITIS (anglès)
* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Copa espanyola d'hoquei patins

«Copa espanyola d'hoquei patins» té aquests significats:
Esports
* Copa espanyola d'hoquei patins masculina
* Copa espanyola d'hoquei patins femenina
# Shaunna Oteka McCovey

Shaunna Oteka McCovey (nascuda a Califòrnia) és una poeta yurok-karok que es crià a la reserva Yurok. Es graduà a la Universitat d'Arizona; hi dona classes i també fa treball social, autora de The Smokehouse Boys (2004) i Swim you every river (2003).

## Enllaços externs

* (anglès) Biografia.
# Equip ciclista

Un equip ciclista és un grup de ciclistes que s'ajunten o són contractats per competir en proves de ciclisme, ja siguin professionals o amateurs. Els equips ciclistes són especialment importants en ciclisme en ruta, però també en ciclisme en pista i ciclocròs.

## Composició

Els equips ciclistes d'alt nivell tenen un personal especial encarregat de cada situació en carrera o als entrenaments.
* Hi ha uns entrenadors que ajuden l'equip a l'hora dels entrenaments.
* Hi ha un director general que supervisa els compromisos de l'equip i l'horari de la competició.
* L'equip té un director esportiu (o més d'un en equips grans) que viatja amb l'equip i planifica l'estratègia de l'equip durant les carreres.
* L'equip fa servir metges, massatgistes i terapeutes per tenir cura de la salut dels corredors i per assegurar que estan en condicions per competir sota diverses regulacions, com ara els relacionats amb el dopatge.
* Durant les carreres hi ha persones que es dediquen a preparar els aliments, roba... A més, compten amb mecànics que preparen les bicicletes o les reparen si pateixen desperfectes.
És habitual que algun dels directors esportius i entrenadors també facin altres funcions com a massatgista o mecànic.

## Patrocinadors

Cada equip té un patrocinador que dona el seu nom a l'equip (per exemple, el nom Discovery Channel Pro Cycling Team ve del nom del canal Discovery Channel). Quan el patrocinador canvia, el nom de l'equip també ho fa.
Perquè l'existència de l'equip no depengui exclusivament dels patrocinadors l'equip sol ser gestionat per una societat que és l'encarregada de la recerca de patrocinadors. Així per exemple, la societat Abarca Sports és la que gestiona l'equip Movistar Team i les seves anteriors denominaciones i els corredors tenen contracte amb aquesta societat i no amb el patrocinador.

## Tipus d'equips ciclistes

A nivell mundial existeixen milers d'equips ciclistes de tota mena. Els millors equips professionals s'agrupen a l'UCI ProTour per competir a l'UCI WorldTour, una competició ciclista impulsada per la Unió Ciclista Internacional.
El reglament és diferent per a cada disciplina ciclista

## Referències

* ↑ Unzue toma el mando en el Caisse d'Epargne
* ↑ Reglament al web de l'UCI (francès)
# Metro de Bielefeld

El Metro de Bielefeld és un Stadtbahn, és a dir, un metro lleuger o tramvia urbà, que cobreix l'àrea urbana de la ciutat de Bielefeld (Rin del Nord-Westfàlia, Alemanya).

## Enllaços externs

* MoBiel
* Bahn Bielefeld
* Metro Bielefeld
# Mikko Franck

Mikko Franck (Hèlsinki, 1 d'abril de 1979) és un director d'orquestra i violinista finlandès.
Va començar a tocar el violí als 5 anys. Va continuar estudis de violí el 1992 a l'Acadèmia Sibelius de Hèlsinki. El 1995, Franck va aprofitar l'oportunitat del Departament Júnior de l'Acadèmia Sibelius, que celebrava el seu aniversari, per dur dirigir una orquestra a qualsevol estudiant que ho desitgés. Després d'aquest fet, Jorma Panula immediatament el va reclutar com a estudiant privat.
Franck va acabar els seus estudis amb Panula el 1998 sense rebre un diploma perquè la seva carrera internacional ja havia començat.
Abans dels 23 anys, Franck debuta amb totes les principals orquestres escandinavess, així com amb la Philharmonia Orchestra de Londres, la London Symphony Orchestra, la Munich Philharmonic, la Berlin Staatsoper (Berlin State Opera) i la Israel Philharmonic. Va rebre una nominació als Grammy per a "Millor interpretació orquestral" per al seu primer enregistrament, que era de música de Jean Sibelius. És un expert en les obres d'Einojuhani Rautavaara.
Franck es va convertir en director artístic de l'Orquestra Nacional de Bèlgica el setembre del 2002 i va ocupar el càrrec fins al 2007. El 2004, Franck va ser nomenat director musical general de l'Òpera Nacional de Finlàndia i va assumir el càrrec oficialment l'agost de 2006. El febrer de 2007, de sobte va anunciar la seva renúncia a aquest càrrec, reclamant una pèrdua de confiança en el llavors director general de la companyia, Erkki Korhonen i el director administratiu Pekka Kauranen. No obstant això, el novembre de 2007, la companyia va nomenar a Franck al doble lloc de director artístic i director general de música, i el desembre de 2007 el va nomenar oficialment per a ambdós llocs. Franck va concloure el seu mandat en els dos càrrecs a 31 de juliol de 2013. Franck va començar el seu mandat com a director musical de l'Orchestre philharmonique de Radio France el setembre de 2015.
Franck es va casar amb la directora d'òpera alemanya, Martina Pickert, el 2006. La parella es va divorciar el 2010.

## Referències

* ↑ Hako, P., Keskusteluja ja kirjoituksia (Discussions and writings; "Rautavaara & Franck"). WSOY 2006.
* ↑ Finnish National Opera (21 novembre 2007). "Mikko Franck nominated for post of Artistic Director and General Music Director". Nota de premsa. Consulta: 2007-12-19. Arxivat 2020-02-18 a Wayback Machine. «Còpia arxivada». Arxivat de l'original el 2020-02-18. [Consulta: 12 maig 2021].
* ↑ Finnish National Opera (18 novembre 2007). "Mikko Franck appointed Artistic Director of the Finnish National Opera". Nota de premsa. Consulta: 2007-12-19.
* ↑ Finnish National Opera (8 maig 2013). "Eight premieres at the Finnish National Opera in the 2013–2014 season". Nota de premsa. Consulta: 2013-11-08. Arxivat 2015-09-24 a Wayback Machine. «Còpia arxivada». Arxivat de l'original el 2015-09-24. [Consulta: 13 maig 2019].
# Joan VI d'Anhalt-Zerbst

Joan VI d'Anhalt-Zerbst -en alemany Johann VI von Anhalt-Zerbst- (Zerbst, 24 de març de 1621 ibídem, 4 de juliol de 1667) fou un noble alemany de la Casa d'Ascània. Poc després de néixer ja va succeir nominalment el seu pare com a príncep d'Anhalt-Zerbst, sota la tutela del seu oncle patern August d'Anhalt-Plötzkau, que actuà com a regent fins a la seva majoria d'edat. L'educació del príncep Joan anà a càrrec de la seva mare, sempre dins dels paràmetres de la més estricta religiositat. En fer-se càrrec del govern del principat d'Anhalt-Zerbst establí el luteranisme com a religió oficial, i amplià amb diverses adquisicions els seus dominis. El 1642 va entrar a formar part de la Fruchtbringende Gesellschaft, la societat filològica i literària més important a l'Alemanya del segle xvii.

## Matrimoni i fills

Fill del príncep Rodolf (1576-1621) i de Magdalena d'Oldenburg (1585-1657), el 16 de setembre de 1649 es va casar al palau de Gottorp amb Sofia Augusta de Schleswig-Holstein-Gottorp (1630-1680), filla de Frederic III de Schleswig-Holstein-Gottorp (1597-1659) i de Maria Elisabet de Saxònia (1610-1684). Fruit d'aquest matrimoni nasqueren:
* Joan Frederic (1650-1651).
* Jordi (1651-1652).
* Carles Guillem (1652-1718), casat amb la princesa Sofia de Saxònia-Weinssenfels (1654-1724).
* Antoni (1653-1714), casat amb Augusta Antònia de Biberstein (1659-1736).
* Joan Adolf (1654-1726).
* Joan Lluís I (1656-1704), casat amb Cristina Elionor de Zeutsch (1666-1669).
* Joaquim Ernest (1657-1658).
* Magdalena Sofia (1658-1659).
* Frederic, nascut i mort el 1660).
* Hedwig Maria Elionor, nascuda i morta el 1662.
* Sofia Augusta (1663-1694), casada amb Joan Ernest III de Saxònia-Weimar (1664-1707).
* Albert, nascut i mort el 1665.
* August (1666-1667).

## Bibliografia

* Ferdinand Siebigk: Johann, Fürst von Anhalt-Zerbst. A: Allgemeine Deutsche Biographie (ADB). Band 14, Duncker & Humblot, Leipzig 1881, S. 117 f.

## Enllaços externs

* http://gso.gbv.de